Suideroord Matrasspring 2018 | Hermanus Online Travel Magazine
Tuesday 17 April 2018, 07:00am - 06:00pm
1. Dis ‘n prettige manier om betrokke te raak by fondsinsameling ten behoewe van die versorging van ouer persone in die gemeenskap.
2. Dit bied die geleentheid om op ‘n tasbare wyse ondersteuning te toon en sosiale verantwoordelikheid na te kom.
3. Dit is ‘n ideale geleentheid vir informele spanbou.
4. Dis ‘n vertoonvenster om informeel jou handelsmerk uit te dra.
5. Dit dra by tot informele interaksie tussen tot 50 uiteenlopende groepe en sektore van die samelewing.
6. Dis ‘n ideale platform vir intergenerasie skakeling tussen bv. dagsorggroepies, skole, besighede, kerke, owerhede, mede-welsynsinstansies, asook ouer persone.
7. Dit genereer jaarliks ongeveer R20 000 in baie noodsaaklike fondse ten bate van die versorging van ouer persone.
• Die dag word opgedeel in 15 minuut-tydgleuwe vanaf 07h00 tot 18h00
• Die koste per tydgleuf beloop R450. Donasies van meer as R450 is altyd welkom.
• Deelnemers kan spring/rol/hardloop/dans/sit of speel in hul 15 minute tydslot. Hoe meer kreatief, hoe groter is die pret!
• Tydens hierdie tydperk moet daar altyd iemand ononderbroke aanwesig wees op die matrasse en/of oefenapparaat.
• Besighede bespreek self watter tydgleuwe vir hulle sal pas – gou spring om teleurstelling te voorkom!
• U bepaal self die grootte van u span.
• Besighede kan ook ‘n tydgleuf borg en iemand anders die geleentheid bied om dit te benut, sou hulle nie self kan/wil deelneem nie, maar steeds graag finansiële ondersteuning wil bied.
• Deelnemers moet asb ten minste 5 minute voor die aanvang van hulle tydgleuf reeds teenwoordig wees om ononderbroke deelname te verseker.
• Betaling kan vooraf geskied deur middel van kaart- of internetbetaling, tjek of kontant by Teresa Snyders, Suideroord Finans Afdeling.
• Betalingsfasiliteite sal ook beskikbaar wees op die dag by die geleentheid.
• Lag, baie lag en nogmaals lag, gesels en groot pret.
• ‘n Geleentheid vir skakeling en skouerskuur met ander besighede en belangrike rolspelers in die gemeenskap.
• ‘n Kontant snoepie met die heerlikste wegneemetes en drinkgoed, pannekoek en eetgoed vir die soettand!
• Vrolike musiek en pittige aankondiger
Location B & M Ford Bredasdorp 18 Longstreet, 7280 Bredasdorp, Western Cape